تورکیه ایله گونئی کره آراسینداکی دوستلوغو آنلاتان "آیلا" فیلمی‌نین ایلک گوستریسی کئچیریلدی.
تورکیه و گونئی کره دوستلوغونون 60-جی ایلدؤنومونه گؤره ایستانبول بی اوغلو بلدیه‌سی طرفیندن "امک صحنه‌سی"نده کئچیریلن تدبیرده 1950-جی ایللرده باشلادیلان کوره ساواشینا قاتیلان تورک بیرلیگینده کی ضابیط سلیمان دیل بیرلیگی‌نین کره-لی بیر قیز اوشاغی ایله ساواش مودتینده اؤز اوشاغی کیمی ماراقلانماسی‌نین شرح اولوندوغو "آیلا" فیلمی‌نین ایلک باخیشی کئچیریلدی.
تدبیره قاتیلان بی اوغلو بلدیه‌سی‌نین صدری احمد میسباح دمیرجان چیخیشیندا تورکیه و گونئی کره آراسینداکی دوستلوغا توخونا‌راق دئدی کی، بو دوستلوق اوچون دئیه بیلریک کی، بیز گونئی کره ایله بیر-بیریمیزین پیس گونونده یاییندا اولوروق. بو دوستلوغون ایچینده بؤیوک بیر داستان گیزلی‌دیر. بیز بیر-بیریمیزین ایگیدلیگینه شاهیدیک. بیرلیک اولوب ساده‌جه دوشمنله ووروشمادیق. سونسوزا قدر داوام ائده‌جک بیر قارداش‌لیق علاقه‌میز اولدو.
1950-53-جو ایللر آراسیندا داوام ائدن قوزیی کره ایله گونئی کره آراسینداکی ساواشین باشا چاتدیریلماسی مقصدیله جبهه‌یه گؤندریلن بیرلشمیش میللتلر ایچینده کی تورک عسگرلری‌نین فداکارلیق‌لاری اونوتولمازدیر.
تدبیرده همچنین گونئی کره سئونگ بوک بلدیه صدری کیم یونگ بائه ده چیخیش ائتدی.
ایستانبول والیسی واسیپ شاهین، ایستانبولون مدنیت و توریزم مودیری جوشقون ییلماز، فیلمه کونو اولان و آیلا ایله ماراق‌لانان غازی سلیمان دیلبیرلیگی، آرا‌لاریندا کیم سئول و اسماعیل هاجی اوغلونون اولدوغو فیلمده رول گؤتورن‌لرله یاناشی سینما دونیاسی‌نین دا تانینمیش سیما‌لاری تدبیرده ایشتیراک ائتدیلر. فیلم اوکتبرین 27-ده تقدیم ائدیله‌جک.
